Lav et referat af nedenstående tekst:

Tekst:
Malthe Jakobsen træner hjemme. Men om et par uger bliver det alvor. Han tager til Florida i USA for at forberede sig på at deltage i et af verdens største 24-timer racerløb - 24 Hours of Daytona, som foregår i Daytona Beach. - Jeg glæder mig helt vildt til at starte året ud med mit første 24 timers-løb, som samtidig er ét af de største i hele verden, siger Malthe Jakobsen. - Jeg testede på banen med teamet i december måned, og selvom banen rent teknisk ikke er så stor en udfordring, kommer jeg til at lære en masse om at holde bilen kørende i et helt døgn, fortæller han. Det er det amerikanske team, Sean Creech Motorsports, som har fået den hurtige dansker på holdet til årets løb. Malthe Jakobsen har to sæsoners erfaring med den franske Ligier LMP3-racer. Han har allerede har fået de første gode råd. - Jeg fik at vide, at på Daytona handler det ikke så meget om at køre de hurtigste omgangstider. Dem, som løber med sejren, er dem, som har holdt sig ude af uheld og tekniske problemer. Det bliver en stor oplevelse! Selve løbet finder sted 29.-30. januar. Det kan følges på flere tv-kanaler og ses gratis på hjemmesiden imsa.com/tv.

Referat:
Thyboen Malthe Jakobsen debuterer i årets udgave af 24 Hours of Daytona.